европейското въздушно пространство;
 II)„част по маршрута“ се отнася за разстоянието, прелетяно извън кръг от 40 морски мили около летищата;
 III)когато даден полет започва от или пристига на летище извън европейското въздушно пространство, за изчисляване на този показател съответно като отправна точка или местоназначение се използват точките, в които полетът навлиза в европейското въздушно пространство или го напуска, а не летището на заминаване или местоназначение;
 IV)когато даден полет започва от или пристига на летище в рамките на европейското въздушно пространство и пресича неевропейско въздушно пространство, за изчисляване на този показател се използва само частта, която е в рамките на европейското въздушно пространство.
 V)показателят се изчислява средно за цялата календарна година и за всяка година от референтния период. При изчисляване на тази средна сума от изчислението се изключват десетте най-високи и десетте най-ниски дневни стойности.
 2)Средната ефективност на хоризонтален полет по маршрута за най-кратката ограничена траектория, определена, както следва:
 I)показателят представлява разликата между дължината на частта по маршрута на най-краткия ограничен маршрут, представен за планиране на полета, изчислен чрез алгоритми за определяне на маршрута и системи за валидиране на полетния план на управителния орган на мрежата, измерена между местоположението на точките на навлизане и напускане на две зони за маневриране на терминали и съответната част от ортодромическото разстояние, сумирано за всички полети по ППП във или пресичащи европейското въздушно пространство;
 II)с този показател се вземат под внимание ограниченията на въздушното пространство в дни със и без военни дейности, публикувани в документа за наличност на маршрута, изготвен от управителния орган на мрежата, и актуалният статус на условните маршрути към момента на последния попълнен полетен план;
 III)„част по маршрута“ се отнася за частта извън кръг от 40 морски мили около летищата;
 IV)когато даден полет започва от или пристига на летище извън европейското въздушно пространство, за изчисляване на този показател съответно като отправна точка или местоназначение се използват точките, в които полетът навлиза в европейското въздушно пространство или го напуска, а не летището на заминаване или местоназначение;
 V)когато даден полет започва от или пристига на летище в рамките на европейското въздушно пространство и пресича неевропейско въздушно пространство, за изчисляване на този показател се използва само частта, която е в рамките на европейското въздушно пространство;
 VI)показателят се изчислява средно за цялата календарна година и за всяка година от референтния период. При изчисляване на тази средна сума от изчислението се изключват десетте най-високи и десетте най-ниски дневни стойности.
 3)Ефективното използване на резервираното или отделеното въздушно пространство, изчислено като съотношение между първоначално поисканото разпределено време за резервиране или отделяне от общото въздушно движение и окончателното разпределено време, използвано за дейността, за която е необходимо това отделяне или резервиране. Показателят се изчислява за всички разпределения на въздушно пространство, съобщени на управителния орган на мрежата.
 4)Процентът на планиране посредством наличните структури на въздушното пространство, включително резервирано или отделено въздушно пространство и условни маршрути, за общото въздушно движение, изчислен като съотношение между броя на въздухоплавателните средства, за които се попълват полетни планове посредством такива структури на въздушното пространство, и броя на въздухоплавателните средства, за които би могло да се извърши планиране